# ΤΟ ΥΦΟΣ ΤΟΥ ΚΕΙΜΕΝΟΥ

Το *ύφος* είναι ο ιδιαίτερος τρόπος µε τον οποίο χρησιµοποιεί κάποιος τη γλώσσα αξιοποιώντας τα ποικίλα µέσα που αυτή προσφέρει, για να περάσει µε τον καλύτερο τρόπο το µήνυµά του. Το ύφος εξαρτάται από την επικοινωνιακή περίσταση του λόγου και τις γλωσσικές επιλογές του/της συγγραφέα.

Οι γλωσσικές επιλογές του πομπού αναφέρονται κυρίως στα εξής:

α) **γλωσσικές ποικιλίες** (γλωσσική ιδιοτυπία, ιδίωμα ή διάλεκτο του ομιλητή ή συγγραφέα,

γεωγραφικές, κοινωνικές γλωσσικές ποικιλίες, οπτικές της γλώσσας),

β) **λεξιλόγιο** (λόγιο, λαϊκό, κοινό - καθημερινό, ορολογία, εξειδικευμένο - τεχνικό),

γ) **ρήματα** (ρηματικά πρόσωπα, γραμματικοί χρόνοι, εγκλίσεις, τροπικότητες)

δ) **ενεργητική ή παθητική σύνταξη** , προσωπικής ή απρόσωπης σύνταξης,

ε) **σύνδεση των προτάσεων** (παρατακτική, υποτακτική), **μακροπερίοδος ή μη** λόγος

στ) **αναφορική**  (κυριολεξίες, λογική χρήση γλώσσας) ή **ποιητική** λειτουργία της γλώσσας με

**σχήματα λόγου**, ( μεταφορά, παρομοίωση, ειρωνεία, αντίθεση κ.ά.),

ζ) **ονοματοποίηση**: Η διαδικασία μετατροπής ενός ρήματος ή ενός επιθετικού προσδιορισμού

σε ουσιαστικό (π.χ. υπολογίζω > υπολογισμός, αλλάζω > αλλαγή, ικανός > ικανότητα,

φτωχός > φτωχοποίηση), [*κυρίως σε επιστημονικά, ακαδημαϊκά κείμενα, δοκίμια*]

η) **στίξη** που χρησιμοποιείται σε συγκεκριμένα σημεία του κειμένου,

θ) χρήση **ευθέος και πλαγίου λόγου**.

# Κάποιοι πιθανοί / ενδεικτικοί χαρακτηρισμοί ....

|  |  |
| --- | --- |
| ΥΦΟΣ | ΠΩΣ ΕΠΙΒΕΒΑΙΩΝΕΤΑΙ; |
| Απλό, λιτό, οικείο | Λεξιλόγιο καθηµερινό και κατανοητό, α’ και β’ ρηµατικό  πρόσωπο, παρατακτική σύνδεση ή ασύνδετο σχήµα. |
| Ζωντανό, γλαφυρό, παραστατικό,  λογοτεχνικό | Ευθύς λόγος, διάλογος, ερωτήσεις, ενεργητική σύνταξη, χρήση παραδειγµάτων και σχηµάτων λόγου (µεταφορές, εικόνες,  παροµοιώσεις κτλ.) |
| Επίσηµο/ τυπικό/ σοβαρό | Λεξιλόγιο που χρησιµοποιείται στη διοίκηση, στις δηµόσιες  υπηρεσίες, στο στρατό, στην πολιτική, γ΄ ρηµατικό πρόσωπο, παθητική σύνταξη. |
| Επιστηµονικό | Ειδικό λεξιλόγιο (ορολογία). |
| Σύνθετο ή πολύπλοκο | Εξεζητηµένο λεξιλόγιο, ειδική ορολογία, µακροπερίοδος λόγος, υποτακτική σύνδεση. |
| Χιουµοριστικό | Το κείµενο περιέχει στοιχεία που προκαλούν το γέλιο. |
| Ειρωνικό | Λέξεις ή φράσεις που κοροϊδεύουν πρόσωπα και καταστάσεις,  χρήση εισαγωγικών ή θαυµαστικών, υπαινιγµοί. |
| Εξοµολογητικό | Χρήση α’ ρηματικού προσώπου, παρελθοντικών χρόνων. |
| Διδακτικό, προτρεπτικό | Χρήση υποτακτικής ή προστακτικής, β΄ ενικό ή πληθ. ρηματικό πρόσωπο |
| Λαϊκό | Λέξεις ή φράσεις που ανήκουν στην αργκό, στη γλώσσα του  περιθωρίου ή σε διαλέκτους. |
| Λόγιο | Λέξεις που προέρχονται από την καθαρεύουσα ή την αρχαία ελληνική. |
| Προφορικό | Λέξεις ή φράσεις που χρησιµοποιούνται συνήθως στον  καθηµερινό προφορικό λόγο. |

**Σημείωση**: Εννοείται ότι για να χαρακτηρίσουμε το ύφος σε ένα κείμενο μπορούμε να χρησιμοποιήσουμε, κατά περίπτωση, περισσότερους από έναν όρους.